Na osnovu člana 363. stav 2. Zakona o stvarnim pravima ( « Službene novine Federacije Bosne i Hercegovine », broj 66/13, 100/13), člana 10. stav 2. i stav 3. Pravilnika o postupku Javnog konkursa za raspolaganje nekretninama u vlasništvu Federacije BiH, Kantona, Gradova i Općina («Službene novine Federacije BiH» br.17/14), te člana 21. stav 3. Odluke o građevinskom zemljištu Općine Stari Grad (« Službene novine Kantona Sarajevo », broj 7/15), Općinski načelnik Općine Stari Grad Sarajevo, objavljuje

**Javni poziv za prodaju neposrednom pogodbom neizgrađenog građevinskog zemljišta u vlasništvu Općine Stari Grad Sarajevo**

Općina Stari Grad Sarajevo prodaje neposrednom pogodbom zemljište u vlasništvu, u ulici Bakarevića broj 17 i u ulici Rogina u Sarajevu, i to po cijeni koja je bila određena kao početna cijena u postupku licitacije istih:

**1. Neizgrađeno gradsko građevinsko zemljište u ulici Bakarevića br. 17**

Zemljište označeno kao k.č. 1508/2, z.k. ul.176, po kulturi gradilište, površine 180 m2, k.o. Sarajevo IX, (ista oznaka starog i novog premjera nastala nakon postupka “Harmonizacije nekretnina”- usklađivanja podataka starog i novog premjera), sa upisanim pravom vlasništva Općina Stari Grad Sarajevo sa dijelom 1/1, i sa upisanim posjednikom Općina Stari Grad sa dijelom 1/1.

Zona procjene II (druga). Tržišna prodajna cijena je 90.000,00 KM.

Predviđena izgradnja stambenog objekta prema Regulacionom planu "Lijeva obala Miljacke- Bistrik" maximalne spratnosti P + 1, gabarita 8,0 x 8,0 m.

**2. Neizgrađeno gradsko građevinsko zemljišta u ulici Rogina**

Zemljište označeno kao k.č. 536, po kulturi gradilište, površine 277 m2, k.o. Sarajevo-Mahala LXXXIII, z.k. ul. 191 (stari premjer), sa upisanim pravom vlasništva Općina Stari Grad Sarajevo sa dijelom 1/1, što odgovara novom premjeru 472/1 k.o. Sarajevo II, i sa upisanim posjednikom Općina Stari Grad sa dijelom 1/1.

Zona procjene IV (četvrta). Tržišna prodajna cijena je 41.550,00 KM.

Predviđena izgradnja individualnog stambenog objekta, a prema uslovima iz RP “Urbanistička cjelina naselja-Sedrenik, max dozvoljena spratnost S +Pr+1, Gabarit objekta: 11,0 x11,0 m.

Ponude se mogu dostaviti putem protokola Općine Stari Grad Sarajevo, Službi za imovinsko-pravne, geodetske poslove, katastar i stambene poslove Općine Stari Grad Sarajevo, ili putem pošte na adresu:

**Općina Stari Grad Sarajevo**

**Služba za imovinsko-pravne, geodetske poslove, katastar i stambene poslove**

**ul. Zelenih beretki br. 4**

**71 000 S a r a j e v o**

Rok za dostavu ponuda je 30 dana od dana objave ovog poziva.

Prijave podnesene putem pošte smatrat će se blagovremenim ukoliko je vrijeme otpreme poštom u skladu sa navedenim rokom.

Dodatne informacije o Javnom pozivu mogu se dobiti u Općini Stari Grad Sarajevo, II sprat kancelarija 214, ili putem telefona 033 282 335 i 033 282 334.

Ovaj Javni poziv je objavljen u dnevnim novinama Dnevni avaz, na web stranici Općine Stari Grad Sarajevo ([www.starigrad.ba](http://www.starigrad.ba)) i Oglasnoj tabli Općine, i ostaje otvoren 30 dana od dana objavljivanja, zaključno sa 30-im danom.

Općina Stari Grad zadržava pravo da poništi ovaj Javni poziv i ne snosi nikakvu odgovornost prema prijavljenim licima.

**Napomena:**

S obzirom da je uvidom u prethodni postupak prodaje navedenih nekretnina utvrđeno, da se radilo o dvije ponovljene licitacije prodaje zemljišta putem Javnog konkursa, te da nije bilo zainteresiranih kupaca za navedeno zemljište, primjenom odredbi člana 10. stav. 2. i stav 3. Pravilnika o postupku Javnog konkursa za raspolaganje nekretninama u vlasništvu Federacije BiH, Kantona, Gradova i Općina («Službene novine Federacije BiH» br.17/14), te člana 21. stav 3. Odluke o građevinskom zemljištu Općine Stari Grad (« Službene novine Kantona Sarajevo », broj 7/15), odlučeno je da su ispunjeni zakonski uvjeti za raspisivanje Javnog poziva za prodaju neposrednom pogodbom gradskog građevinskog zemljišta u vlasništvu Općine Stari Grad Sarajevo na lokalitetu ulica Bakarevića broj 17 i Rogina u Sarajevu.

U slučaju da se na ovaj Javni poziv prijave dva ili više lica, odabir ponuđača će se nastaviti na prijedlog Općinskog načelnika, kroz postupak licitacije, koji sprovodi Komisija za sprovođenje javnog nadmetanja.

Broj: 01-04-4-993/21

Sarajevo,02.06.2021. godine

**OPĆINSKI NAČELNIK**

**mr Ibrahim Hadžibajrić**